בני לוין

**בני לוין** (נולד ב-1 בפברואר 1946) הוא מאייר, גרפיקאי, קריקטוריסט ומעצב ישראלי.

## ביוגרפיה
יליד קיבוץ בית השיטה שבעמק עין חרוד. התגייס לנח"ל המוצנח ושירת בחטיבת הצנחנים במילואים. השתתף בקרב על ירושלים במלחמת ששת-הימים ומעבר לתעלה במלחמת יום הכיפורים.

בין השנים 1968–1972 למד תקשורת חזותית בבצלאל. לאחר לימודיו עבד בהוצאת הקיבוץ המאוחד בעיצוב עטיפות ספרים ואלבומים ואיור ספרי ילדים. במקביל פרסם איורים במגזין הנשים "את".

בשנת 1974 החל לעבוד ברשות השידור כמעצב הראשי של מחלקת החדשות של הערוץ הראשון. לוין היה זה שעיצב את סמליל הערוץ הראשון המוכר, וכן יצר באנימציה קלאסית כמה מהפתיחים האייקוניים והמוכרים ביותר של הערוץ, כמו הפתיח לתוכניות "כלבוטק", "נקודת חן" ו"לקראת שידור".

בשנת 1981 יצא לשנת לימודים באקדמיה המלכותית לאמנות באמסטרדם (Rijksakademie).

בשנת 1982 חזר לערוץ הראשון והמשיך ליצור פתיחים ואנימציות לתוכניות שונות ובמקביל פרסם איורים וקריקטורות בעיתונים שונים, בהם המקומון "קול ירושלים", "ידיעות אחרונות", "מעריב", עיתון הילדים "אותיות" ו"מסע אחר". עבד ברשות השידור עד לשנת 2013.

בשנת 2001 זכה, יחד עם עוד שלושה יוצרים נוספים, במקום הראשון בתחרות סרטי "יהדות בדקה", שהתקיימה במסגרת פסטיבל "ימי קולנוע יהודי" בירושלים.

מפרסם באופן קבוע בכתב העת של איגוד הקריקטוריסטים הישראלי, "שפיץ", במהדורה האלקטרונית של הדו-ירחון "פרה-דוקס" וכן טור יומי של קריקטורות בנושאים אקטואליים המלוות בטקסטים קצרים ומחורזים.

## חיים אישיים
אב לשלושה ילדים.

## עבודות נבחרות
ממוזער|איור לספר חי צומח דומם, בני לוין, 2016
ממוזער|איור לעיתון הילדים אותיות, 1989
ממוזער|איור לעיתון ידיעות אחרונות, 1996

### ספרים שכתב ואייר
* **האף של אסף**, הוצאת blurb, 2012
* **התולעת זוללת**, הוצאת blurb, 2012
* **לא אותו מקום-דמיון ושוני בשמות יישובים בישראל**, הוצאת blurb, 2012
* **הרצל אמר: לצחוק** (ספר קריקטורות), הוצאת blurb, 2012
* **הופה הופה רייטר**, הוצאת blurb, 2012
* **חי, צומח, דומם**, הוצאת blurb, 2012
* **על הדרך**, הוצאת blurb, 2013

### ספרי ילדים שאייר
* שולמית רוזינר, דגן בגן, הוצאת הקיבוץ המאוחד, 1974
* יצחק מראס, מול פנס הרחוב, הוצאת הקיבוץ המאוחד, 1974
* עליזה רון, פזית של אבא ואמא, הוצאת הקיבוץ המאוחד, 1974
* עמוס בר, עלילות תומרודדנה, הוצאת הקיבוץ המאוחד, 1975

### סמלים וסמלילים
* סמליל הערוץ הראשון, רשות השידור
* סמל טייסת "האחת" (טייסת 201)
* סמליל חטיבת התביעות במשטרת ישראל
* סמל חברת ההשקעות GTI
* סמליל התוכנית "פוליטיקה" בערוץ הראשון
* סמליל התוכנית "תוססס" בערוץ הראשון
* סמליל התוכנית "על גלגלים" בערוץ הראשון
* סמליל התוכנית "הופה היי" בערוץ הראשון

### אנימציות ופתיחים
* פתיח התוכנית "כלבוטק" בהנחיית דניאל פאר ורפי גינת
* פתיח התוכנית "על גלגלים" בהנחיית דניאל פאר
* פתיח התוכנית "פוליטיקה" בהנחיית דן מרגלית
* פתיח התוכנית "לקראת שידור" בהנחיית דן כנר
* פתיח "נקודת חן" בהנחיית אורי דביר
* פתיח מבט לחדשות
* פתיח החדשות בערבית
* פתיח תוכניות הספורט משחק השבת ומבט ספורט
* פתיח אולימפיאדת סידני 2000

## תערוכות
עבודותיו של לוין פורסמו במספר תערוכות, בהן תערוכות יחיד בגלריה תל-אור בירושלים ובמוזיאון משה קסטל לאמנות, וכן מספר תערוכות קבוצתיות במוזיאון הישראלי לקריקטורה ולקומיקס בחולון, מוזיאון ישראל בירושלים ובסינמטק תל אביב.

### תערוכות יחיד
* "רישומים" – גלריה תל אור, ירושלים, 1978
* "פוסטמודרני" – מוזיאון משה קסטל לאמנות, מעלה אדומים, 2018. אוצר: אלי רז
* איורים וטקסטים מחורזים – מרחב, בית השיטה. אוצרת: רוני יוניש

### תערוכות קבוצתיות
* "תערוכת בוגרי בצלאל" – מוזיאון ישראל, ירושלים, 1988
* "בין חופש הביטוי לחזירות", הפסטיבל הבין-לאומי לאנימציה קומיקס וקריקטורה, סינמטק תל אביב, 2018. אוצר: ניסים חזקיהו
* "יידישפיץ", המוזיאון הישראלי לקריקטורה וקומיקס, חולון, 2021. אוצרת: רחל אחונוב
* "חג המשק", מוזיאון משה קסטל לאמנות, מעלה אדומים, 2021. אוצר: אלי רז
* "סיכום ממוקד" – מיטב הקריקטורות והקומיקס בישראל 2021, תערוכה קבוצתית, בית אריאלה, תל אביב, 2022

## גלריה

קובץ:איור השער לעיתון הנשים את, 1975.jpg|איור השער לעיתון הנשים את, 1975
קובץ:סמליל שידורי המשחקים הפראלימפיים, 2008.jpg|סמליל שידורי המשחקים הפראלימפיים, 2008
קובץ:סמליל התכנית פוליטיקה, 1992.jpg|סמליל התכנית פוליטיקה, 1992
קובץ:מופעי סמליל הערוץ הראשון בתכניות שונות.jpg|מופעי סמליל הערוץ הראשון בתוכניות שונות
קובץ:סמליל הערוץ הראשון וסמלי תכניות מחלקת החדשות, 1974.jpg|סמליל הערוץ הראשון וסמלי תוכניות מחלקת החדשות, 1974
קובץ:סמל חטיבת התביעות במשטרת ישראל, 2015.jpg|סמל חטיבת התביעות במשטרת ישראל
קובץ:סמליל טייסת הפנטומים - האחת, 1974.jpg|סמליל טייסת הפנטומים - האחת (טייסת 201)
קובץ:קריקטורה לעיתון קול ירושלים, 1994.jpg|קריקטורה לעיתון קול ירושלים, 1994


## קישורים חיצוניים
* 

* האתר של בני לוין
* עמוד האמן של בני לוין, באתר הוצאת blurb
* ערוץ היוטיוב של בני לוין
* בני לוין על התערוכה במוזיאון קסטל במעלה אדומים
* בני לוין מספר על ילדותו ועל יצירתו, בכתבה של ענת גונן

## הערות שוליים

קטגוריה:גרפיקאים ישראלים
קטגוריה:ציירים ישראלים
קטגוריה:מאיירים ישראלים
קטגוריה:מעצבים ישראלים
קטגוריה:אנימטורים ישראלים
קטגוריה:סופרים ישראלים
קטגוריה:הערוץ הראשון: אישים
קטגוריה:בית השיטה: אישים
קטגוריה:ישראלים שנולדו ב-1946